सम्मेलन में क्रांतिकारी सांस्कृतिक मंच की राज्य स्तरीय समिति द्वारा 2 वर्ष का प्रतिवेदन, कार्यक्रम एवं सांगठनिक विधान पर चर्चा की गई एवं 18 सदस्यीय राज्य स्तरीय समन्वय परिषद् का गठन किया गया । सम्मेलन में अभिव्यक्ति की स्वतंत्रता पर होने वाले बर्बर हमलों, इतिहास व संस्कृति के विकृतिकरण, सांप्रदायीकरण व शिक्षा के भगवाकरण, दिन प्रतिदिन बढ़ रही गरीबी, मंहगाई व बेरोजगारी, किसानों की बिगड़ती गंभीर हालातों, जातिगत उत्पीड़न, महिलाओं, आदिवासियों, अल्पसंख्यक समुदाय व मेहनतकश वर्ग के खिलाफ बढ़ते उत्पीड़न सहित सहारनपुर के चंद्रशेखर (रावण) को तथा निरपराध मुस्लिम युवाओं को सिमी के नाम पर जेल में प्रताड़ित करने के खिलाफ व शीघ्र रिहा करने के समर्थन में भी पर प्रस्ताव पारित किए गए।